stanford-oval/wikipedia huggingface dataset:
Faradž
Elämäkerta > Hallitsijana

Sulttaanin alaisten emiirien kiistely leimasi suurta osaa Faradžin kaikkiaan kahdesta valtakaudesta. Kiistoja herätti etenkin Faradžin isän entinen tapa suosia tšerkessejä turkkilaisten kustannuksella, vaikka turkkilaiset olivat historiallisesti olleet vahvemmassa asemassa. Tšerkessien tukialuetta oli Egypti, kun taas turkkilaisten tukialuetta oli Syyria. Faradž tekikin useampia sotaretkiä Syyrian suuntaan kukistaakseen kapinoita. Jatkuvan sisällissodan lisäksi Egyptiä runteli musta surma ja Niilin heikkojen tulvavuosien aiheuttama nälänhätä. Monet heimot käyttivät hyväkseen vallitsevaa sekasortoa ja esimerkiksi Hawarrat valtasivat koko Ylä-Egyptin keskushallinnolta. Sisäistä sekasortoa ei auttanut edes yhteinen ulkoinen uhka. Timur Lenk johti armeijansa Syyriaan. Epäröinyt Faradž päätti lopulta kohdata Timurin Damaskoksessa, mutta mamelukit voitettiin ja Timur ryösti kaupungin. Lopulta hän päätti kuitenkin kääntyä Egyptin sijaan kohti pohjoista Osmanien valtakuntaa vastaan.
Faradžin ensimmäisen valtakauden päätti syrjäyttäminen. Kairossa hänen tilalleen valittiin 25. syyskuuta 1405 vain 70 päivää hallinnut Faradžin veli Abd al-Aziz eli hallitsijanimeltään al-Malik al-Mansur. Faradž pääsi kuitenkin lopulta takaisin valtaistuimelleen. Sodat Syyrian turkkilaisia vastaan jatkuivat toisella valtakaudella. Lopulta maalis-huhtikuussa 1412 Faradž kärsi lopullisen tappion Lajjunin tuntumassa käydyssä taistelussa. Faradž pakeni Damaskokseen, jossa hänet pakotettiin luopumaan vallasta. Faradž päätyi vankina Kairon linnoitukseen, jossa hänet murhattiin pian vangitsemisen jälkeen. Hänet haudattiin mausoleumiin Kairossa.
Kuoleman jälkeen

Faradž oli viimeinen Qalawunin dynastian sulttaani. Hänen jälkeensä varsinaisia sukudynastioita ei Egyptissä enää syntynyt, vaan hallitsijaksi nousivat mamelukkiryhmittymien päälliköt. Välittömästi Faradžin kuoleman jälkeen tilapäisratkaisuna hallitsijaksi julistettiin abbasidi-kalifi ja lopulta uudeksi sulttaaniksi kohotettiin mamelukki al-Malik al-Muajad Šaikh.
Egyptiläiset historioitsijat kirjoittivat Faradžista hieman eri tavoin. Al-Makrizi syytti Faradžia Egyptin ja Syyrian hävityksestä huonon hallinnon, korruption ja ankaran verotuksen takia. Ibn Taghri Birdi kirjoitti Faradžista positiivisempaan sävyyn, joskin hän saattoi olla puolueellinen Faradžin mentyä naimisiin hänen siskonsa kanssa.
Faradžin lyöttämä kultadinaari.
Timur Lenk taistelee Faradžin egyptiläistä armeijaa vastaan. Persialainen maalaus vuodelta 1515.
Faradž ibn Barquqin khanqah Kairossa.
Francis Carmont

| Francis Carmont> Henkilötiedot |
| --- | --- |
Syntynyt: 11. lokakuuta 1981 (ikä 42) Saint-Tropez
Kansalaisuus:   Ranska
Vapaaottelija
Lempinimi:  Limitless
Aktiivisena:  2004–2016
Pituus:  190 cm
Paino:  93 kg
Painoluokka:  keskisarja (2011–2014) alempi raskassarja (2004–2010, 2015–2016)
Kätisyys:  oikea
Taistelutyyli:  potkunyrkkeily, thainyrkkeily, brasilialainen jujutsu
Seura:  French Top Team Tristar Gym
Tilastot
Ottelut:  37
Voitot:  25
– tyrmäyksellä:  6
– luovutuksella:  11
– päätöksellä:  8
Tappiot:  12
– tyrmäyksellä:  3
– luovutuksella:  3
– päätöksellä:  6
Aiheesta muualla
franciscarmont.net
Francis Sébastien Carmont (s. 11. lokakuuta 1981 Saint-Tropez) on ranskalainen uransa lopettanut alemman raskaansarjan ja keskisarjan vapaaottelija. Hän voitti urallaan KSW:n alemman raskaansarjan mestaruuden ja otteli kerran Bellatorin alemman raskaansarjan mestaruudesta, mutta hävisi tyrmäyksellä Phil Davisille. Carmont otteli UFC:ssä vuosina 2011–2014 tilastolla 6–3.
Flomoksefi

| --- | --- |

Flomoksefi
Systemaattinen (IUPAC) nimi
(6R,7R)-7-[[2-(difluorimetyylisulfanyyli)asetyyli]amino]-3-[[1-(2-hydroksietyyli)tetratsol-5-yyli]sulfanyylimetyyli]-7-metoksi-8-okso-5-oksa-1-atsabisyklo[4.2.0]okt-2-eeni-2-karboksyylihappo
Tunnisteet
CAS-numero: 99665-00-6
ATC-koodi: J01DC14
PubChem CID: 65864
DrugBank: DB11935
Kemialliset tiedot
Kaava: C15H18N6F2O7S2 
Moolimassa: 496,464
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 82,5–87.5 °C 
Farmakokineettiset tiedot
Hyötyosuus:  ?
Metabolia:  ?
Puoliintumisaika: 50 minuuttia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: intravenoosi
Flomoksefi (C15H18S2N6O7F2) on oksakefeemeihin kuuluva orgaaninen yhdiste. Yhdistettä käytetään lääketieteessä antibioottina.
Ominaisuudet ja käyttö

Flomoksefin antibioottiset ominaisuudet perustuvat bakteerien soluseinän synteesin estoon. Lääkeaine on melko laajakirjoinen ja tehoaa moniin grampositiivisiin bakteereihin, myös eräisiin MRSA-kantoihin sekä useisiin gramnegatiivisiin bakteereihin. Se on varsin stabiili beetalaktamaasien vaikutuksia vastaan. Flomoksefi annostellaan ruiskeena suoneen, ja sitä voidaan käyttää antibioottina useissa bakteeri-infektioissa.
Flogging a Dead Horse

| Flogging a Dead Horse Sex Pistols |
| --- | --- | --- |

Kokoelmalevyn tiedot
 Äänitetty : 1976–1979
 Julkaistu: 1980
 Tyylilaji: punk rock
 Kesto: 48.02
 Levy-yhtiö: Virgin Records
Sex Pistolsin muut julkaisut
| The Great Rock 'n' Roll Swindle 1979 | Flogging a Dead Horse 1979 | Kiss This: The Best of 1992 |
Flogging a Dead Horse on englantilaisen punk-yhtye Sex Pistolsin vuonna 1980 julkaistu kokoelma-albumi. Albumi julkaistiin vuosi yhtyeen hajoamisen jälkeen. Se sisältää neljä yhtyeen singleä albumilta Never Mind the Bollocks, Here's the Sex Pistols ja kolme niiden B-puolta. Se sisältää myös seitsemän kappaletta yhtyeen soundtrack-albumilta The Great Rock 'n' Roll Swindle.
Kappaleet

"Anarchy in the U.K."  – 3:33
"I Wanna Be Me" – 3:06
"God Save the Queen" – 3:21
"Did You No Wrong" – 3:14
"Pretty Vacant" – 3:18
"No Fun" (The Stooges) – 6:26
"Holidays in the Sun" – 3:21
"No One Is Innocent" – 3:03
"My Way" (Anka/Francois/Revaux) – 4:05
"Something Else" (Cochran/Sheeley) – 2:12
"Silly Thing" – 2:53
"C'mon Everybody" – 1:57
"(I'm Not Your) Steppin' Stone" – 3:09
"Great Rock 'N' Roll Swindle" – 4:24
Fatima Suleiman Dahman

Fatima Abdullah Suleiman Dahman (arab. فاطمة عبد الله سليمان الدحمان‎; s. 10. marraskuuta 1992 Taizz) on jemeniläinen pikajuoksija. Hän kilpaili vuoden 2012 kesäolympialaisissa Lontoossa, mutta putosi naisten 100 metrin juoksussa ensimmäisellä kierroksella jäätyään eränsä kahdeksanneksi ajalla 13:95.
Fraserin oireyhtymä

Fraserin oireyhtymä on harvinainen sairaus, joka aiheuttaa mm. erilaisia ruumiillisia poikkeavuuksia, yhdyssormisuutta ja -varpaisuutta, kehitysvammaisuutta sekä ylimääräisiä sormijäseniä. Keskeinen piirre on piilosilmäisyys, jossa iho peittää yhden tai molemmat silmät. Mahdollisia muita piirteitä ovat mm. epäsymmetrinen kallo, munuaisvaurio, piilokiveksisyys, kuurous, sokeus, mikropenis, klitoromegalia ja virtsarakon poikkeavuudet.
Fraserin oireyhtymän ennuste vaihtelee. Lähes 50 % siitä kärsivistä kuolee ensimmäisten elinvuosiensa aikana tavallisimmin kurkunpään ahtaumaan tai munuaisvaurioon.
Fraserin oireyhtymän aiheuttaja on autosomin kautta peittyvästi periytyvä mutaatio. Fraserin oireyhtymä on elävänä syntyneistä lapsista 0,043:lla 10 000:sta ja kuolleena syntyneistä 1,1:lla 10 000:sta.
Francis Bull

Francis Bull vuonna 1925.
Francis Bull (1887–1974) oli norjalainen kirjallisuudentutkija, jolla oli merkittävä asema Norjan kulttuurielämässä. Hän oli toimittajana aikakausijulkaisussa Edda. Nordisk Tidsskrift för Litteraturforskning. Hän oli erityisesti perehtynyt Bjørnstjerne Bjørnsonin tuotantoon. Hän oli yksi Norske Akademi for Sprog og Litteraturin perustajista 1953.
Teoksia

F. Paaxchen, A. H. Winsnæs, F. Bull: Norsk litteraturhistoria 1–5 (1924–1937)
Verdens litteraturhistorie (1939, suom. Maailmankirjallisuuden historia 1963)
Ibsens Peer Gynt (1947)
Tretten taler på Grini (1945)
Evert von Konow

Thor Alfred Evert von Konow (20. elokuuta 1868 Utsjoki – 19. toukokuuta 1970 Helsinki) oli suomalainen maanviljelysneuvos ja Mustialan maamiesopiston johtaja. Hän kuului von Konow -sukuun.
Von Konowin vanhemmat olivat Utsjoen kirkkoherra, rovasti Evert Brynolf von Konow (1830–1889) ja Elin Lovisa Victorina Rönnbäck. Hän pääsi ylioppilaaksi Kuopion lyseosta 1889 ja valmistui agronomiksi Mustialasta 1892.
Von Konow oli vt. opettajana Mustialassa 1892–1894, sitten kahdeksan vuoden ajan opettajana Harjun maanviljelys- ja maamieskoulussa Virolahdella ja pari vuotta Pellervo-seuran palveluksessa. Hän perehtyi kotieläinhoitoon ja meijeritalouteen tekemillään ulkomaanmatkoilla. Von Konow toimi Mustialan maamiesopistossa lehtorina 1908–1931 ja opiston johtajana 1907–1929. Hän oli sitten Maakiinteistöpankin agronomina 1932–1937. Von Konow sai maanviljelysneuvoksen arvonimen 1929.
Evert von Konow oli naimisissa 1895–1958 Naema Aurora Rosbergin (k. 1958) kanssa.
Teoksia

Ohjeita nautakarjan parantamiseen ; tanskalaisiin lähteisiin perustuen kirjoittanut Thor Alfred Evert von Konow. Maatalouskirjasto n:o 8.. Otava, Kuopio 1899
Kotieläinten teurastamisesta. 1900 (Lyhennetty ylipainos "Maamiehestä" v, 1900, Teos digitoituna Doriassa)
Osuusmeijerit : käsikirja niiden perustamisesta ja taloudenhoidosta. 2 vihko. Pellervon kirjasto n:o 3, II. Pellervo, Helsinki 1903, 2. uud. ja lis. painos 1905
Meijerioppi : alkeellinen oppikirja maamies- ja karjanhoitokouluille sekä maidon hankkijoille. WSOY 1909
Tilastoa Mustialan maamiesopiston 10-vuotiselta toiminta-ajalta 1908-1918 teoksessa Kertomus Mustialan maamiesopiston toiminnasta vuosilta 1917 ja 1918. Hämeenlinna 1919
Mustiala v. 1922. Mustialan maamiesopisto, Forssa 1922
Yleinen kotieläinoppi : kotieläinten siitos-, jalostus- ja kasvatusoppi : oppikirja maatalousopistoja, -kouluja ja yksityisiä eläinten kasvattajia varten. Forssan kirjapaino, Forssa 1923
Kelvollisten sikalain rakentaminen vaatii tarkkaa harkintaa. Forssa 1928
Lypsykarja tuottavaksi : opastus karjanomistajille, karjakoille ja maatalouskoululaisille lypsykarjan voimaperäiseen hoitoon, kasvatukseen ja ruokintaan Otava 1930
Maatalouden rakennukset : oppi- ja käsikirja maatalousoppilaitoksille ja maanviljelijöille ; Henr. R. Helinin toimittaman "Huonerakenteiden oppikirjan" johdolla Evert von Konow. Otava 1931
Karjanhoito. Joka kodin opas n:o 9. Suomen Kirja, Helsinki 1942
Lypsykarjan ominaisuudet ja arvostelu : opas karjaväelle ja maatalouskoululaisille. Pellervo-seura, Helsinki 1948
Suomennoksia

Bernhard Böggild : Meijerioppi ; suomalaisia maatalouskouluja varten sovittaen tanskan kielestä suom. Evert von Konow. WSOY 1899
FiCom

| FiCom ry |
| --- | --- |

Perustettu:  9.3.2000 (rekisteröity) 
Tyyppi:  edunvalvontajärjestö
Päämaja:  Helsinki
Toimitusjohtaja:  Elina Ussa
Aiheesta muualla
Sivusto
Infobox OKVirheellinen NIMI-arvo: 
FiCom ry on suomalainen digialan edunvalvoja, jonka tavoitteena on edistää jäsentensä liiketoimintamahdollisuuksia ja parantaa alan kilpailukykyä.
Toiminta

FiCom toimii vaikuttamalla tietoliikenne- ja tietotekniikka-alaa koskevaan lainsäädäntöön. Lisäksi FiCom kerää ja analysoi toimialaa koskevaa tilastotietoa, ylläpitää toimialan tietopankkia sekä viestii alan ajankohtaisasioista.
FiCom julkaisee myös esimerkiksi Telealan yleiset sopimusehdot, joita noudattavat ainakin Telia Company, Elisa ja DNA.
Jäsenet 2024

| --- | --- |
 Cinia Group Oy  Cisco Systems Finland Oy  Digita Oy  DNA Oyj  Elisa Oyj  Ericsson  Finnet-liitto  Geomatikk Finland Oy :  Google Finland Oy  Maxisat  Microsoft Oy  Nestor Cables Oy  Rejlers Oy  Suomen Erillisverkot Oy  Telia Finland Oy  Verne
Hallitus

FiComin hallitus valitaan vuodeksi kerrallaan. Vuonna 2024 puheenjohtajana toimii Microsoft Oy:n toimitusjohtaja Mervi Airaksinen.
Aiheesta muualla

www.ficom.fi
Fatima Yusuf

| Fatima Yusuf-Olukoju> Henkilötiedot |
| --- | --- |
Syntynyt: 2. toukokuuta 1971 (ikä 53) Owo, Nigeria
Yleisurheilija
Pituus:  170 cm
Paino:  58 kg
Laji:  pikajuoksu
Ennätykset:  200 metrin juoksu: 22,28 (1999) 400 metrin juoksu: 49,43 (1995)
| Mitalit> Maa:   Nigeria.Naisten yleisurheilu. Olympialaiset  | Mitalit> Maa:   Nigeria.Naisten yleisurheilu. Olympialaiset  | Mitalit> Maa:   Nigeria.Naisten yleisurheilu. Olympialaiset  | Maa:   Nigeria> Naisten yleisurheilu. |
| --- | --- | --- | --- |
|  Hopeaa | Atlanta 1996 | 4 × 400 metrin viesti |  |
Fatima Yusuf-Olukoju (s. 2. toukokuuta 1971 Owo) on aktiiviuransa päättänyt nigerialainen pikajuoksija ja olympiamitalisti.
Yusuf-Olukoju edusti Nigeriaa olympialaisissa kaksi kertaa, vuosina 1996 ja 2000. Vuoden 1996 olympialaisissa Atlantassa hän sijoittui 400 metrin juoksussa kuudenneksi ja oli mukana hopeaa voittaneessa Nigerian pitkän viestin joukkueessa. Vuonna 2000 Sydneyssä Yusuf-Olukoju kilpaili 200 metrin juoksussa, jossa selviytyi puolivälieriin saakka.
Ennätyksikseen Yusuf-Olukoju juoksi 200 metrillä 22,28 vuonna 1999 sekä 400 metrillä 49,43 vuonna 1995.
Fritz Weaver

Fritz Weaver (19. tammikuuta 1926 Pittsburgh, Pennsylvania – 26. marraskuuta 2016 New York, New York) oli yhdysvaltalainen näyttelijä ja ääninäyttelijä. Hän voitti Tony- ja Drama Desk -palkinnot roolistaan Robert Marascon näytelmässä Child's Play (1970).
Vaikka Weaver tunnetaan kenties parhaiten teatterista, hänellä oli rooleja myös elokuvissa. Filmografiaan kuuluu muiden muassa Musta sunnuntai (engl. Black Sunday, 1976). Weaver oli Emmy-ehdokkaana roolistaan televisiosarjassa Polttouhrit. Hän meni 7. helmikuuta 1953 naimisiin Sylvia Shortin kanssa ja sai kaksi lasta, mutta liitto päättyi avioeroon vuonna 1979.
Weaver teki Broadway-debyyttinsä lokakuussa 1955. Hän esiintyi televisiossa vielä saman vuosikymmenen puolella ja on jatkanut ammattiuraansa 2000-luvulle saakka. Vuodesta 1995 hän toimi kertojana The History Channelin ohjelmissa. Hän solmi vuonna 1997 uuden avioliiton Rochelle Oliverin kanssa.
Francis Capra

Francis Capra Veronica Mars-paneelissa vuoden 2005 ComicConissa.
Francis Capra (s. 22. huhtikuuta 1983 New York) on yhdysvaltalainen näyttelijä. Hän varttui Bronxissa New Yorkissa.
Capra aloitti näyttelemisen 10-vuotiaana elokuvassa Jäähyväiset kummisedälle. Tämän jälkeen hän on esiintynyt mm. elokuvissa Kazaam ja Henkimaailman hommia. Capra on vakiokasvoja sarjassa Veronica Mars. Hän on myös vieraillut sarjoissa Amyn lailla, O.C., Yli synkän virran, Ilman johtolankaa ja C.S.I..
Capra on myös perustanut tuotantoyhtiön Take Off Productions yhdessä näyttelijä De'Aundre Bondsin kanssa
Aiheesta muualla

Francis Capra Internet Movie Databasessa. (englanniksi)
Francis Bruun

Fredrik Francis Bruun (16. heinäkuuta 1843 Vehkalahti – 22. huhtikuuta 1930 Turku) oli suomalainen juristi ja Turun hovioikeuden varapresidentti.
Bruunin vanhemmat olivat tullinhoitaja Erik Anton Bruun ja Henriette Fredrika Weckman. Hän pääsi ylioppilaaksi 1862 Helsingin yksityislyseosta ja suoritti Helsingin yliopistossa tuomarintutkinnon 1867. Bruun sai varatuomarin arvon 1869.
Bruun oli Turun hovioikeudessa varakanneviskaalina 1883–1885, sihteerinä 1885, asessorina 1885–1896, hovioikeudenneuvoksena 1896–1902 ja 1907–1908 sekä varapresidenttinä 1908–1910. Hänet erotettiin virasta ensimmäisen sortokauden aikana 1902 mutta hän pääsi palaamaan entiseen virkaansa 1907.
Bruun omisti Vehkalahdella isältään perimänsä Poitsilan kartanon vuoteen 1888 saakka jolloin hän myi sen kauppaneuvos Konstantin Aladin vanhemmalle. Hän oli Turun kaupunginvaltuuston jäsenenä 1890-1896. Täyttäessään 85 vuotta vuonna 1928 Bruun oli Suomen vanhin elossaoleva lakimies.
Francis Bruun oli naimisissa vuodesta 1888 Olga Viktoria Rosenqvistin kanssa. Heidän poikansa Heino Erik Bruun (1890–1971) toimi Turun hovioikeudessa asessorina 1948–1953.
Aiheesta muualla

Asevelvollisuuslain noudattamatta jättämisen takia eronneita tai erotettuja virkamiehiä, kuvakooste vuodelta 1903, Museovirasto, Historian kuvakokoelma (Finna)
Fallträsk

| Fallträsk |
| --- | --- |

Valtiot:  Suomi
Paikkakunta:  Sipoo
Koordinaatit:  60°20′39″N, 25°11′45″E
Mittaustietoja
Pinnankorkeus:  34,9 m 
 fiFallträsk 
Fallträsk on pieni suon ympäröimä lampi läntisessä Sipoossa. Se sijaitsee Sipoonkorven Hindsbyn metsässä, kansallispuiston pohjoisosassa. Järven lasku-uoma alkaa järven pohjoispäästä, laskee sieltä kohti pohjoista ja yhdistyy Källängenissä Byabäckenin uomaan. Byabäcken puolestaan laskee Sipoonjokeen. Sen jälkeen vesi päätyy Suomenlahteen Sipoonlahden kohdalta.
Monien muiden lähistön järvien ja lampien tavoin Fallträsk on kasvamassa umpeen. Se onkin todennäköisesti seuraava Sipoonkorvessa sijaitseva kokonaan suoksi muuttuva lampi.
Francis Brett Young

| Francis Brett Young> Henkilötiedot |
| --- | --- |
Syntynyt: 29. kesäkuuta 1884 Halesowen, Worcestershire, Britannia
Kuollut: 28. maaliskuuta 1954 (69 vuotta) Kapkaupunki, Etelä-Afrikka
Ammatti:  kirjailija
Kirjailija
Tuotannon kieli: englanti
Esikoisteos:  Undergrowth
Aiheesta muualla
Löydä lisää kirjailijoitaKirjallisuuden teemasivulta
Francis Brett Young (29. kesäkuuta 1884 Halesowen, Worcestershire, Britannia – 28. maaliskuuta 1954 Kapkaupunki, Etelä-Afrikka) oli brittiläinen kirjailija. Hän opiskeli lääkäriksi Birminghamin yliopistossa. Lääkärinura kuitenkin katkesi, kun hän sairastui malariaan.
Young oli taitava tarinankertoja. Hän kirjoitti lääkärimaailmaan sijoittuvia tunteellisia tarinoita, joiden tapahtumaympäristö oli usein hänen lapsuutensa kotiseutu. 1913 ilmestyneen esikoisromaaninsa Undergrowth hän kirjoitti nuoremman veljensä Ericin kanssa.
Suomennetut teokset

Talo veden alla (The House under the Water), suom. Väinö Meltti. Porvoo: WSOY 1945
He etsivät isänmaata (They Seek a Country), suom. Kristiina Kivivuori. Porvoo: WSOY 1950
Fatima Tabaamrant

Rayssa Fatima Tabaamrant on marokkolaissyntyinen laulaja ja taiteilija, joka laulaa berberikielellään. Hän esiintyy enimmäkseen keikkalaulajana, mutta on julkaissut vuonna 2007 CD:n Taghlaghalt on the Echo of the Atlas. Hän laulaa usein päivänkohtaisista teemoista.
Aiheesta muualla

Music City[vanhentunut linkki]
Dailymotion-musiikkivideo
Guardianin artikkeli
World Music Central (Arkistoitu – Internet Archive)
Fritz Zulauf

| Mitalit> Maa:   Sveitsi. Olympialaiset .Miesten ammunta | Mitalit> Maa:   Sveitsi. Olympialaiset .Miesten ammunta | Mitalit> Maa:   Sveitsi. Olympialaiset .Miesten ammunta | Maa:   Sveitsi> .Miesten ammunta |
| --- | --- | --- | --- |
|  Pronssia | Antwerpen 1920 | 30 m kaksintaistelu |  |
|  Pronssia | Antwerpen 1920 | 30 m kaksintaistelu, joukkuekilpailu |  |
Fritz Zulauf (19. huhtikuuta 1893 – joulukuu 1941 Zürich) oli sveitsiläinen ampuja. Hän kilpaili vuoden 1920 kesäolympialaisissa Antwerpenissä ja sai pronssia 30 metrin kaksintaistelussa sekä henkilökohtaisesti että joukkueen jäsenenä. 50 metrin vapaapistoolin joukkuekilpailussa hän sijoittui joukkueineen yhdeksänneksi.
Fallsin piirikunta

Fallsin piirikunta (engl. Falls County) on Yhdysvaltojen Texasin osavaltiossa sijaitseva piirikunta. Sen väkiluku oli vuoden 2019 arvion mukaan 17 297. Vuosina 2010–2019 piirikunnan väkiluku laski 3,2 prosenttia. Sen pinta-ala on 2 005 neliökilometriä. Fallsin suurin kaupunki Marlin on myös piirikunnan hallintokeskus.
Falls Road

Falls Road (iiriksi Bóthar na bhFál) tai usein pelkkä Falls, on kaupunginosa ja katu Länsi-Belfastissa, Pohjois-Irlannissa. Falls Roadin asukkaat ovat enimmäkseen keskivertoa köyhempiä katolilaisia tasavaltalaisia, ja paikka onkin tunnettu enimmäkseen The Troublesin aikaisten levottomuuksien vuoksi. Falls Road sijaitsee aivan lähellä protestanttien asuttamaa Shankill Roadia, josta se on erotettu muurilla.
FS Strasbourg (1936)

| Strasbourg |
| --- | --- |
 Strasbourg

Aluksen vaiheet
Rakentaja:  Ateliers et Chantiers de Saint-Nazaire-Penhoët
Kölinlasku:  25. marraskuuta 1934
Laskettu vesille:  12. joulukuuta 1936
Palveluskäyttöön:  15. syyskuuta 1938
Poistui palveluskäytöstä:  miehistönsä upottama 27. marraskuuta 1942 Toulonissa
Tekniset tiedot
Uppouma:  37 160 t
Pituus:  215,1 m
Leveys:  31,1 m
Syväys:  8,7 m
Koneteho:  135 585 shp
Nopeus:  30,4 solmua
Miehistöä:  32 upseeria ja 1 270 miestä
Aseistus
Aseistus:  8 × 330 mm/52 Modèle 1931 -tykkiä neliputkisina Mle 1932 -asennuksena 16 × 130 mm/L45 Mle 1932 -tykkiä kolmena neliputkisina ja kahtena kaksiputkisena Mle 1932 -asennuksena 8 × 37 mm/L50 Mle 1933 -ilmatorjuntatykkiä kaksiputkisina asennuksina 8 × nelipiippuista Hotchkiss 13,2 mm Mle 1929 -konekivääriä 3 × Loire 130 -lentokonetta
Strasbourg oli Ranskan laivaston Dunkerque-luokan nopea taistelulaiva (toisinaan luokiteltu taisteluristeilijäksi) toisessa maailmansodassa.
Valmistus

Alus tilattiin vuoden 1934 laivasto-ohjelmassa Ateliers et Chantiers de Saint Nazaire-Penhoëtilta ja sen piti korvata käytöstä poistettu ja 1938 aseistariisuttu Océan. Köli laskettiin vielä samana vuonna 25. marraskuuta. Alus laskettiin vesille 12. joulukuuta 1936 ja valmistui joulukuussa 1938.
Palvelus

Toisessa maailmansodassa ennen Ranskan antautumista alus osallistui Atlantin saattueiden suojaamiseen. Alus oli huhtikuussa 1940 Mers-el-Kebirissä Britannian kuninkaallisen laivaston hyökätessä operaatio Catapultissa. Se kykeni pakenemaan Touloniin, jossa sen miehistö upotti aluksensa marraskuussa 1942. Italian laivasto nosti hylyn vuotta myöhemmin ja se palasi palvelukseen 1944. Liittoutuneiden lentokoneet upottivat aluksen Toulonin satamaan vielä samana vuonna 18. elokuuta. Hylky nostettiin uudelleen 1945 ja se palveli koealuksena, kunnes se myytiin romutettavaksi toukokuussa 1955.
Strasbourg Mers-el-Kebirissä
Eurovision laulukilpailu 2017

| Eurovision laulukilpailu 2017 "Celebrate Diversity" ("Juhlitaan monimuotoisuutta") |
| --- | --- |


Päivämäärät
1. semifinaali:  9. toukokuuta 2017
2. semifinaali:  11. toukokuuta 2017
Finaali:  13. toukokuuta 2017
Isäntä
Tapahtumapaikka:  Kansainvälinen messukeskus,  Kiova, Ukraina
Juontaja(t):  Volodymyr Ostaptšuk Oleksandr Skitško Timur Mirošnytšenko
Isäntämaan toimittaja:  NTKU
Avajaisnumero:  Semifinaali 1: Monatik: ”Spinning” Semifinaali 2: Volodymyr Ostaptšuk ja Oleksandr Skitško yhdessä G-Artin ja Stanislav Pavluychenkon kansanmusiikkikuoron kanssa: Euroviisuvoittajien kappaleiden ja ukrainalaisen musiikin yhdistelmä  Finaali: ”Parade of Flags”
Väliaikanumero:  Semifinaali 1: Jamala: Sinfoninen versio kappaleesta ”1944”  Jamala: ”Zamanyly” Semifinaali 2: The Apache Crew: ”The Children's Courtyard” Finaali: Ruslana: ”It's Magical”  ONUKA & NAOFI (National Academic Orchestra of Folk Instruments of Ukraine) Jamala: ”I Believe in U”
Osallistujat
Osallistujien määrä:  42
Palaavat maat:   Portugali  Romania
Vetäytyvät maat:   Bosnia ja Hertsegovina  Venäjä
Äänestys
Voittaja:   Portugali Amar pelos dois
Nolla pistettä saaneet:  –
Osallistujakartta

   Maat, jotka pääsivät finaaliin vuonna 2017   Maat, jotka eivät päässeet finaaliin vuonna 2017   Maat, jotka ovat osallistuneet ennen, mutta eivät osallistuneet vuonna 2017  
Eurovision laulukilpailu · Teemasivu
 ◄ 2016  2018 ► 
Kilpailun lava.
Ensimmäisessä semifinaalissa kilpailevat maat   Automaattisesti finaaliin pääsevät maat, jotka äänestävät ensimmäisessä semifinaalissa   Toisessa semifinaalissa kilpailevat maat   Automaattisesti finaaliin pääsevät maat, jotka äänestävät toisessa semifinaalissa
Eurovision laulukilpailu 2017 oli järjestyksessään 62. Eurovision laulukilpailu. Kilpailu järjestettiin Kiovassa, Ukrainassa Jamalan voitettua kilpailun vuonna 2016 kappaleella ”1944”. Kilpailun semifinaalit järjestettiin 9. ja 11. toukokuuta ja finaali 13. toukokuuta 2017. Eurovision laulukilpailun 2017 voitti Portugalin Salvador Sobral kappaleellaan ”Amar pelos dois”.
Kyseessä oli jo toinen kerta, kun Euroviisut järjestettiin Ukrainassa ja Kiovassa. Heinäkuussa 2016 ilmoitettiin, että isäntäkaupungin valitsemisprosessissa viimeiseen vaiheeseen ovat päässeet Dnipro, Odessa ja Kiova, jossa vuoden 2005 kilpailu järjestettiin. 25. elokuuta Dnipro kuitenkin vetäytyi pois kilpailusta, joten jäljelle jäivät enää Kiova ja Odessa. 9. syyskuuta ilmoitettiin viimein, että kilpailu tullaan järjestämään Kiovan International Exhibition Centre -keskuksessa. Kilpailun juonsivat Volodymyr Ostaptšuk, Oleksandr Skitško ja Timur Mirošnytšenko.
Portugali ja Romania palasivat kilpailuun vuoden tauon jälkeen. Sen sijaan Venäjä sekä Bosnia ja Hertsegovina vetäytyivät vuoden 2017 kilpailusta. Australia osallistui kolmansiin Euroviisuihinsa.
Ehdokaskaupunkien sijainnit: Pudonneet kaupungit on merkitty punaisella, esikarsinnan läpäisseet kaupungit vihreällä ja isäntäkaupunki Kiova sinisellä.